
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.4c-19/110/27.10.2020
PLx nr.562/2020
AVIZ
asupra proiectului de Lege pentru modificarea şi completarea Legii nr.120/2006 a monumentelor de for public

În conformitate cu prevederile art.94 din Regulamentul Camerei Deputaţilor, Biroul permanent a trimis, Comisiei pentru tehnologia informaţiei şi comunicaţiilor, spre dezbatere și avizare, proiectul de Lege pentru modificarea şi completarea Legii nr.120/2006 a monumentelor de for public (PLx nr.562/2020).

Consiliul Legislativ a avizat favorabil inițiativa legislativă, cu observații și propuneri, conform avizului nr.765/05.08.2020.

Consiliul Economic și Social a avizat favorabil inițiativa legislativă, conform avizului nr.5883/16.07.2020.

Senatul a adoptat această inițiativă legislativă în ședința din 08.09.2020.

Proiectul de lege are ca obiect de reglementare modificarea şi completarea Legii nr.120/2006. Potrivit expunerii de motive, iniţiativa legislativă aduce modificări referitoare la modul, procedura şi conţinutul plăcilor comemorative amplasate pe clădiri. Protecţia monumentelor de for public trebuie să cunoască un cadru exact, delimitarea fizică a zonelor de protecţie necesitând integrarea în planurile urbanistice. 

Prin conținutul său normativ, proiectul de lege face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu majoritate de voturi (6 voturi pentru și 3 abțineri) a membrilor prezenţi, avizarea favorabilă a acestuia cu mențiunea de a înlocui la pct.6 sintagma cod cu răspuns rapid (QR) cu sintagma sistem standardizat de codare cu formă de bare bidimensionale, în vederea asigurării neutralității tehnologice.

